ตลาดหุ้นเอเชียบวกเช้านี้ ขานรับแบงก์ชาติอังกฤษลดดอกเบี้ย
ตลาดหุ้นเอเชียบวกเช้านี้ ขานรับแบงก์ชาติอังกฤษลดดอกเบี้ย
5 ส.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังจากที่ธนาคารกลางอังกฤษ (BoE) มีมติเป็นเอกฉันท์ 9-0 เสียง ในการปรับลดอัตราดอกเบี้ยลง 0.25% สู่ระดับ 0.25% ในการประชุมกำหนดนโยบายการเงินเมื่อวานนี้ ซึ่งเป็นระดับต่ำสุดเป็นประวัติการณ์ ดัชนี MSCI Asia Pacific ขยับขึ้น 0.1% แตะที่ 135.46 จุด เมื่อเวลาประมาณ 9.00 น.ตามเวลาโตเกียว
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 16,278.99 จุด เพิ่มขึ้น 24.10 จุด, ดัชนี SSE Composite ตลาดหุ้นจีนเปิดวันนี้ที่ 2,978.78 จุด ลดลง 3.65 จุด, ดัชนี HSI ตลาดหุ้นฮ่องกงเปิดวันนี้ที่ 21,961.05 จุด เพิ่มขึ้น 128.82 จุด, ดัชนี TAIEX ตลาดหุ้นไต้หวันเปิดวันนี้ที่ 9,025.76 จุด เพิ่มขึ้น 1.05 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,006.23 จุด เพิ่มขึ้น 6.20 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,837.65 จุด เพิ่มขึ้น 5.69 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,655.24 จุด ลดลง 0.05 จุด
นอกจากนี้ นักลงทุนยังจับตาดูตัวเลขจ้างงานนอกภาคเกษตรเดือนก.ค.ของสหรัฐ ที่จะมีการเปิดเผยในคืนนี้ตามเวลาไทย โดยข้อมูลดังกล่าวจะบ่งชี้แนวโน้มการปรับขึ้นอัตราดอกเบี้ยครั้งแรกของธนาคารกลางสหรัฐ (เฟด) ในปีนี้